text: हमने E-NAM (इलेक्ट्रोनिक – नेशनल एग्रिकल्चर मार्केट) नाम की एक व्यवस्था का सर्जन किया है। इस व्यवस्था के साथ देशभर के 400 एपीएमसी मार्केट संलग्न है, जिसमें मोडासा का एपीएमसी भी शामिल है। अब किसान अपने मोबाइल पर इन सभी मार्केट के साथ जुड़ जायेगा। वो अब देश के विभिन्न बाजारों में अपने उत्पादन के दाम जान सकेगा, उसको जहां ज्यादा दाम मिले वहां अपने उत्पादन की ब्रिकी कर सकेगा। हमने इ-नाम नाम के इस टेकनोलॉजी आधारित प्लेटफोर्म पर एक समान, एकीकृत राष्ट्रीय कृषि बाजार को खड़ा किया है,जिसका सिर्फ एक उद्देश्‍य है – किसानों का उद्धार करना। अब किसान अपने माल की बिक्री बंगाल,बिहार, कोचि या पंजाब – किसी भी राज्य में कर सकेगा। अब किसान अपना उत्पादन की बिक्री कब,कहां और किस दाम पर करना है ये तय कर सकेगा। ये काम इस सरकार ने कर दिखाया है। पूरे देश को संकलित करने का, कृषि बाजारो को संलग्न करने का काम इस सरकार ने कर दिखाया है। मुझे यकीन है कि इसका फायदा आने वाले दिनो में इस देश के किसानों को मिलेगा।